Държавен вестник, бр. 18, 2004 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  18
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 54
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за енергийната ефективност, приет от
ХХХIX Народно събрание на 19 февруари 2004 г.
Издаден в София на 27 февруари 2004 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за енергийната ефективност
Г л а в а  п ъ р в а
ОБЩИ ПОЛОЖЕНИЯ
Чл. 1. Този закон урежда обществените от-
ношения, свързани с провеждането на държав-
ната политика по повишаване на енергийната
ефективност и осъществяване на енергоефек-
тивни услуги.
Чл. 2. Законът има за цел насърчаване на
енергийната ефективност чрез система от мер-
ки и дейности на национално, отраслово, об-
ластно и общинско равнище като основен фак-
тор за повишаване конкурентоспособността на
икономиката, сигурността на енергоснабдява-
нето и опазването на околната среда.
Г л а в а  в т о р а
ДЪРЖАВНО УПРАВЛЕНИЕ
Раздел I
Органи на управление
Чл. 3. (1) Държавната политика по повиша-
ване на енергийната ефективност се провежда
от министъра на енергетиката и енергийните
ресурси и е съставна част от енергийната поли-
тика на страната.
(2) Мерките и дейностите по повишаване на
енергийната ефективност се осъществяват от
изпълнителния директор на Агенцията по енер-
гийна ефективност, наричана по-нататък “аген-
цията”, съвместно с централните и територи-
алните органи на изпълнителната власт и дру-
гите държавни органи.
Чл. 4. (1) Министърът на енергетиката и
енергийните ресурси:
1. внася за приемане от Министерския съвет
по предложение на изпълнителния директор на
агенцията националните дългосрочни и крат-
косрочни програми за енергийна ефективност
и контролира изпълнението им;
2. издава подзаконовите нормативни акто-
ве, отнасящи се до енергийната ефективност,
предвидени в този закон;
3. осъществява взаимодействие с другите
държавни органи по отношение на провежда-
нето на държавната политика по повишаване
на енергийната ефективност;
4. организира подготовката на мерки за хар-
монизиране на българското с европейското
законодателство в областта на енергийната
ефективност;
5. осъществява международното сътрудни-
чество на Република България в областта на
енергийната ефективност;
6. осъществява и други правомощия в област-
та на енергийната ефективност, възложени му
с други нормативни актове.
(2) Министърът на енергетиката и енергий-
ните ресурси може да възложи изпълнението
на програмите и мерките по чл. 4, ал. 2, т. 9 от
Закона за енергетиката, включително и създа-
ване, поддържане на информационна система и
популяризиране на мерките по използване на
възобновяеми енергийни източници, на изпъл-
нителния директор на агенцията.
Чл. 5. (1) Изпълнителният директор на аген-
цията се назначава от министъра на енергети-
ката и енергийните ресурси съгласувано с ми-
нистър-председателя.
(2) Изпълнителният директор:
1. ръководи, управлява и представлява
агенцията;
2. изготвя и представя за одобряване от ми-
нистъра на енергетиката и енергийните ресур-
си, наблюдава и координира националните дъл-
госрочни и краткосрочни програми по чл. 10,
както и целевите програми по чл. 11;
3. представя ежегодно на министъра на енер-
гетиката и енергийните ресурси отчет за изпъл-
нението на националните дългосрочни програ-
ми и отчет за изпълнението на краткосрочната
програма;
4. организира изпълнението на проекти и
мерки по националните дългосрочни и крат-
косрочни програми по енергийна ефективност;
5. одобрява изпълнението на проекти за раз-
витие на енергийната ефективност;
6. осъществява контрол в предвидените от
закона случаи;
7. организира и участва в разработването
на проекти на подзаконови нормативни актове
в областта на енергийната ефективност;
8. предлага разработването и усъвършенст-
ването на стандарти в областта на енергийната
ефективност с цел хармонизирането им с евро-
пейските норми и стимулиране повишаването
на енергийната ефективност при потребители-
те на енергия;
9. взаимодейства с централните и терито-
риалните органи на изпълнителната власт и дру-
гите държавни органи, със сдружения на рабо-
тодатели, с браншови организации, сдружения
на потребители и с юридически лица с несто-
панска цел по провеждането на политиката по
енергийна ефективност;